You are looking for Villas kothrud
Home > Properties In Pune > Kothrud > Villas
Top Rated Builders Bhandari Associates Rohan Builders Elite Landmarks Pharande Spaces Lodha Group Gera Developments Puranik Builders Vilas Javdekar Runwal Housing Aditya Builders All builders Geite | duskant sutherland
Januarie 27, 2009, 9:33 vm
Ahhh, tog so inherent in onse Volksharte ingeprent die vrees vir die vreemde, die onbekende en die onverklaarbare. En snaaks, vermoed ek, hoe iets soos ‘n diepgewortelde rassisme en meerderwaardigheid telkemale ontstaan vanuit ‘n vrees vir iets vreemd.
Hulle verklaar voorts dat hierdie “kalender” nie deur plaaslike groepe gebou is nie, maar deur Indo-Afrikane wat vanuit die Indiese vasteland na die ooskus van Afrika gereis het en verskeie monumente gebou het.
Ek staar die dame aan, en toe ek nie dadelik reageer nie draf sy skuifel-skuifel na die naaste rak en pluk ‘n eksemplaar nader. “Kyk, dis die oudste mensgemaakte strukture! Hier, in Suid-Afrika !”. Ek staar maar steeds terwyl sy omtrent die hele boek op maat van ‘n meta-narratief deurwerk. Toe sy klaar is, probeer ek haar rustig daarvan oortuig dat hierdie boek in snert-waarde ten hemele skrei. Ek noem aan haar die gebrek aan argeologiese bewyse, die uiters verdagte pseudo-denkrigtings waarop dit gebaseer is. Ek vertel vir haar dat die boek as uiters problematies binne Suid-Afrikaanse argeologie bestempel word. Sy vervies vir haar net daar en skud haar kop beslis…”Nee, julle wetenskaplikes het altyd een of ander ding te sê oor alles. Wat is fout met Indo-Afrikane? En hoekom mag ons nie ook ons eie Stone Henge hier in Afrika hê?”.
Net daar draai ek om en loop.
Ek was nie lus om haar te probeer oortuig dat ons verskeie “Stone Henges” het wat oor die Suid-Afrikaanse landskap versprei lê, maar dat sy heel moontlik te dom is om dit raak te sien nie. Ek is nie lus om haar persepsie dat wêreldkulture eerder as plaaslike groepe, vir die bou van meer omvattende bouvalle verantwoordelik was, te probeer verander nie. Ek is nie lus om haar daarop te wys dat Eurosentriese denkrigtings nie in Afrika toegepas kan word nie. En ek is ook nie lus om aan haar te illustreer presies hoè oningelig sy is vir iemand wat in ‘n groot boekwinkel werk nie.
BaKoni beeskraal c.1800 (Mpumalanga)
En, terwyl die verkrampte oningeligtes die soetkoek koorsagtig verorber ten einde hulle eie onsekerhede en vrese te verbloem, lag die pseudo-wetenskaplikes al die pad bank toe. Jis, ek wens mense wil leer lees. En leer dink. Want die lewe is soveel interessanter sonder destruktiewe persepsies.
Maar ek dink partykeer persepsies en populêre menings is soos Bob Mugabe; net die Liewe Here kan dit verwyder…
September 22, 2008, 8:56 vm
” …the Jester sang for the King and Queen
In a voice that came from you and me…”
Augustus 12, 2008, 12:12 nm
Your comment is awaiting moderation – DD
Augustus 5, 2008, 9:00 vm
Ek weet nounie of ek hier vir my die odd lasteraksie/tranedal op die hals haal nie maar ek wil vandag ‘n sakie aanroer wat my vlietend in die aangesig van my mede-bloggers laat.
Moderasie. Moderering. Modder-ering. Moddergooi. Whatever.
Ek is in my (kort) blogger-bestaan van 15 maande nog net deur een persoon gemodereer.
Reg geraai, ja.
Frank Botha met sy Daaglikse Dosis het noual berug geraak vir die feit dat hy lukraak modereer soos dit hom en sy ego pas en sy webwerf het, volgens baie, noual sinoniem geword met “onetiese blogging”. So bv. het ‘n swaargewig in die blogbokskryt, Johan Swarts al heel terreg vrae gevra oor Frank se hoogs onkonvensionele statistiekberekeninge. ‘n Man vir wie ek groot respek het, DGS het ookal meermale in relletjies met Botha betrokke geraak en hy steek weereens die draak met Frank se nuutste populariteitsinskrywing. In hierdie inskrywing sê Frank dat:
“Indien hierdie inskrywing 50+ comments inboesem waarin jy, my kosbare leser, vir my vertel waarom ek eerder moet bly as gly, sal ek Frank Botha se Daaglikse Dosis NIE sluit nie.”
Dis juis op hierdie inskrywing waar ek ‘n ou meningtjie gelaat het wat, soos te verwagte en oudergewoonte, gemodereer is:
En dit herinner my toe aan vorige soortgelyke inskrywings deur die man waarop ek ook menings gelig het – en ook gemodereer is:
En ‘n laaste poging:
Ongelooflik. Dan wonder ek by myself wanneer Frank gaan besef dat hy sy blogonderneming eindelose skade aanrig wanneer hy, in die goeie oue taal, sensuur toepas. Ek glo Frank het aan die begin van Daaglikse Dosis ‘n wenresep beetgehad. En ek glo hy kon dit laat werk deur ‘n deurlopende kontiniuteit en deursigtigheid te behou. Maar hy het in ‘n bose kringloop verval waarin hy, onder die vaandel van “redelike reëls”, besluit het om enige negatiewe kommentaar uit te syfer tot so ‘n mate dat Daaglikse Dosis die afgelope tyd slegs suiwer gedistileerde stringetjies “fan comments” vertoon het.
Blogging werk nie so nie. Ek dink die skrif is aan die (blog) muur.
Julie 20, 2008, 8:22 nm
Lees gerus saam met my die volgende berig wat vandag in die Sondagsuster verskyn het:
Wanneer skaamkry ‘n naam kry…
Julie 2, 2008, 9:49 vm
Ek lees vanoggend die volgende berig in die Griffel van die Volk – oudergewoonte op ‘n nuus-trant wat deesdae alte algemeen raak waar onse President sy harde kop insteek.
Mbeki verwerp EU-eis
Pres. Thabo Mbeki het ‘n eis deur die Europese Unie (EU) dat mnr. Morgan Tsvangirai ‘n toekomstige regering in Zimbabwe lei, verwerp. Volgens hom moet Zimbabwiërs onderling oor die weg vorentoe besluit. Mbeki het dié standpunt ingeneem ná die Afrika-unie se spitsberaad in Egipte waartydens ‘n resolusie aanvaar is wat vra vir ‘n eenheidsregering in Zimbabwe. Die Suider-Afrikaanse Ontwikkelingsgemeenskap (SAOG) moet ingevolge die resolusie die proses na nasionale versoening fasiliteer. Die EU het egter in ‘n verklaring wat ná die spitsberaad uitgereik is, gesê hy sal slegs ‘n regering in Zimbabwe aanvaar wat deur mnr. Tsvangirai gelei word. Enige ander regering sal as “onwettig” beskou word. Suid-Afrika se staatshoof het volgens Sapa aan die SAUK gesê: “Die AU en die SAOG kan nie die uitkoms van onderhandelinge dikteer nie. Almal is dit eens dat Zimbabwe slegs vorentoe kan beweeg deur middel van ‘n inklusiewe regering…binne ‘n raamwerk waarop hulle (die verskillende partye in die land) self ooreenkom.”
Daar was saam met my op hoërskool hierdie bleek outjie wat altyd so meningloos en gatkruiperig was. Hy het almal geirriteer en was geweldig ongewild – een van daardie siele wat jou sommer afp*s as jy hom sien aankom. En die jammerte; hierdie was nie ‘n geval van hoërskool boeliestreke nie, hy het dit oor homself gebring. Ek meen, hy het al die potensiaal gehad om ‘n goeie sportman te wees. Hy was, volgens die meisies, nie heeltemal onaansienlik nie en hy was ook heel slim. Maar helaas, sy gatkruipstreke en dweperigheid het hom 5 nagmerriejare op hoërskool besorg.
Ingelyks laat onse Thabo my vanmore vreeslik aan Gatkruiper van Garsfontein (soos ek hom hier in anonimiteit sal noem) dink. Die man (dis nou eersgenoemde…en um…heel moontlik seker dan laasgenoemde ook) is besig om, deur ‘n proses van perpetuele belaglikmaking totaal geloofwaardigheid te verloor. Mens het hom destyds maar vergewe vir sy blatante onkunde met die HIV/VIGS debakel. Toe kom hy weer op vir lug met die Jackie Selebi bedrogspul en maak ook sommer seker dat hy hakskene wys met die Xeno-krisis onlangs. Asof dit nie genoeg Piesangrepubliekvoering vir een dekade is nie, kuier hy sederdien bietjie in Bob Mal-gabe se agterwêreld. En nog is dit het einde niet…
Ek wens ek kon weet wat in Thabo se hardkoppige kop aangaan.
En ek wens ek kon sê dat ek nie skaam vir my President is nie.